Parlamentul  României

	Comisia pentru buget, finanţe şi bănci
	
	Bucureşti,        

Nr. 22/449/10.02.2009


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea art.2 alin.2 şi 3 şi art.3 alin.1 şi 2 din Legea nr.278/07.11.2008 pentru aprobarea Ordonanţei de urgenţă a Guvernului nr. 90/2008 privind auditul statutar al situaţiilor financiare anuale şi al situaţiilor financiare anuale consolidate, cu care comisia noastră a fost sesizată în fond cu adresa Biroului Permanent nr. PL.x 391  din 7 septembrie 2009.
	PREŞEDINTE,

Viorel Ştefan


Parlamentul  României

	Comisia pentru buget, finanţe şi bănci
	
	Bucureşti,    

Nr. 22/449/10.02.2009


RAPORT

asupra propunerii legislative pentru modificarea art.2 alin.2 şi 3 şi art.3 alin.1 şi 2 din Legea nr.278/07.11.2008 pentru aprobarea Ordonanţei de urgenţă a Guvernului nr. 90/2008 privind auditul statutar al situaţiilor financiare anuale şi al situaţiilor financiare anuale consolidate 
     
     Cu adresa nr.PL.x 391  din 7 septembrie 2009, Biroul Permanent conform art.95 din Regulamentul Camerei Deputaţilor, republicat, a sesizat,  spre dezbatere, Comisia pentru buget, finanţe şi bănci cu propunerea legislativă pentru modificarea art.2 alin.2 şi 3 şi art.3 alin.1 şi 2 din Legea nr.278/07.11.2008 pentru aprobarea Ordonanţei de urgenţă a Guvernului nr. 90/2008 privind auditul statutar al situaţiilor financiare anuale şi al situaţiilor financiare anuale consolidate.
          La întocmirea raportului s-au avut în vedere avizele favorabile ale Consiliului Legislativ şi  Comisiei juridice, de disciplină şi imunităţi şi avizele negative ale Comisiei pentru muncă şi protecţie socială şi al Comisiei pentru administraţie publică, amenajarea teritoriului şi echilibru ecologic. 

          Guvernul nu susţine adoptarea iniţiativei legislative.  

                          Prezenta propunere legislativă are ca obiect de reglementare modificarea art.2 alin.2 şi 3 şi art.3 alin.1 şi 2 din Legea nr.278/07.11.2008 pentru aprobarea Ordonanţei de urgenţă a Guvernului nr. 90/2008 privind auditul statutar al situaţiilor financiare anuale şi al situaţiilor financiare anuale consolidate, în sensul introducerii posibilităţii ca auditul statutar să poată fi efectuat şi de către experţii contabili, respectiv firmele de expertiză contabilă.

Se propune, de asemenea, ca, alături de Camera Auditorilor Financiari din România (CAFR) să fie „autoritate competentă responsabilă pentru autorizarea auditorilor statutari şi a firmelor de audit” şi Corpul Experţilor Contabili şi Contabililor Autorizaţi din România (CECCAR).  

                 Propunerea legislativă face parte din categoria legilor ordinare, potrivit art. 76 din Constituţia României, republicată.
            La dezbaterea propunerii legislative au participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Graţiela Iordache, Secretar de Stat în Ministerul Economiei şi Finanţelor şi doamna Georgeta Petre, director în Ministerul Economiei şi Finanţelor.

            La lucrările comisiei au participat  30  deputaţi, din totalul de 34 membri ai comisiei.

            Raportul comisiei a fost adoptat cu majoritate de voturi. 

            Propunerea legislativă a fost respinsă de Senat în şedinţa din data de 2 septembrie 2009.

            Propunerea legislativă, potrivit art. 75 din Constituţia României, republicată şi al art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
                   In urma dezbaterii propunerii legislative pentru modificarea art.2 alin.2 şi 3 şi art.3 alin.1 şi 2 din Legea nr.278/07.11.2008 pentru aprobarea Ordonanţei de urgenţă a Guvernului nr. 90/2008 privind auditul statutar al situaţiilor financiare anuale şi al situaţiilor financiare anuale consolidate, în şedinţa din data de 9 februarie 2009, comisia propune Plenului Camerei Deputaţilor respingerea acesteia din următoarele motive:
· ordonanţa de urgenţă menţionată mai sus a fost elaborată respectându-se întocmai cerinţele comunitare în materie de audit statutar, astfel încât să se obţină o abordare armonizată a auditului statutar la nivelul Uniunii Europene, în vederea asigurării în mod consecvent a unei calităţi înalte a auditului statutar la nivel comunitar;
· potrivit definiţiei din Directiva 2006/43/CEE, auditul statutar reprezintă auditul situaţiilor financiare anuale sau al situaţiilor financiare anuale consolidate, aşa cum este prevăzut de legislaţia comunitară, transpusă în legislaţia naţională;

· Directiva şi, implicit, ordonanţa au ca obiect reglementarea şi supravegherea profesiei de auditor financiar statutar, şi nu a celei de expert contabil, care este reglementată şi supravegheată în conformitate cu alte acte normative în vigoare;

· auditorii statutari, pe de o parte, şi experţii contabili şi cenzorii, pe de altă parte, sunt categorii profesionale diferite, care intră sub incidenţa unor acte normative diferite, acte ce reglementează atât standardele ce trebuie respectate cât şi cerinţele profesionale pentru fiecare profesie în parte;
· cerinţele comunitare impun ca activitatea de audit statutar să se desfăşoare sub supravegherea publică a unui organism constituit conform Directivei menţionate mai sus, în România înfiinţându-se Consiliul pentru Supravegherea Publică a Activităţii de Audit Statutar (CSPAAS). 
	PREŞEDINTE,

Viorel Stefan
	SECRETAR,

Iuliu Nosa


            Consilier parlamentar:

Rosu Gica       
